# Lēsisita ki he 'apiako lautohi si'í ki he 2024

Ko e kamata'anga 'o e akó ko ha taimi fakafiefia ia ki he fānaú, ngaahi mātu'á pea mo e kau tauhi fānaú. 'Oku mau fie tokoni ke 'ai e founga lesisitá ki he faingofua taha 'e ala lava ma'aú.

'I Vikatolia, 'oku ma'u 'e ho'o tamá 'a e totonu ke hū ki ha 'apiako kuo faka'ilonga'i atu ki homou feitu'ú (ko 'ho'o 'apiako fakakoló ia') 'o fakatatau ki he *Lao Fakafo'ou ki he Akó mo e Ako Ngāué 2006*.

Te ke toe lava foki 'o tohi kole hū ki ha 'apiako 'oku 'ikai ko ho'o 'apiako fakakoló ia. 'E fakakaukau'i ho'o tohi kole hū 'o fakatatau pea mo e Tu'utu'uni ki he Anga hono Vahevahe 'o e Kole Hū. Ke toe ma'u ha fakamatala fakaikiiki ange ki he Tu'utu'uni ki he Anga hono Vahevahe 'o e Kole Hū, 'alu ki he [peesi](https://www.vic.gov.au/how-choose-school-and-enrol) Lesisita ki he akó.



### Taimi tepile fakalūkufua ki he Siteiti ma'a e Ta'u Kamatá (Prep)

Ko e ta'u 'uluaki 'o e ako lautohi si'í 'oku ui ia ko e Ta'u Kamata pē Prep. Kuo mau tuku atu ha taimi tepile fo'ou ki he Ta'u Kamatá ma'a e kotoa e ngaahi 'apiako lautohi si'i 'a Vikatoliá ke nau tauhi ki ai 'a ia 'e 'asi atu 'amui (sio ki he peesi hono 3). 'Oku fakataumu'a 'a e taimi tepilé ke tokoní kiate koe 'i hono fakamahino'i 'a e taimi pea mo e founga hono lesisita ho'o fānaú ki he Ta'u Kamata 'o e ta'u fakaako 2024.

**Ko e fē taimi totonu ke u lesisita ai 'eku fānaú ki hono 'uluaki ta'u 'i he 'apiako lautohi si'i?**

Kuo pau ke ta'u 5 ho'o fānaú 'i he a'u ki he 'aho 30 'o 'Epeleli 'o e ta'u 'oku ne kamata ako aí.

'Oku tu’utu’uni pau ke hü ki he ako 'a e longa'i fānaú kuo hoko honau ta'u 6.

Ke lesisita ho'o fānaú 'i ha 'apiako lautohi si'i 'a e pule'anga Vikatoliá ki he ta'u fakaako 2024, fakahū ha'ane tohi kole hū ki he 'apiakó 'o 'ikai tōmui ange he 'aho 28 'o Siulai 2023.

### 'Oku anga fēfē hono lesisita 'eku fānaú ki hono 'uluaki ta'u 'i he lautohi si'í?

Muimui ki he ngaahi fakahinohino ko 'ení ke lesisita ho'o fānaú ki hono 'uluaki ta'u 'i he 'apiako lautohi si'í:

1. Kumi ho'o 'apiako fakakoló 'i he uepisaiti ko e Find my School (vakai ki he fakamatala 'i laló).
2. Fetu'utaki ki ha 'apiako lautohi si'i 'a e pule'angá ke puka ha taimi 'a'ahi ki he 'apiakó pe ke ma'u ha toe fakaikiiki ange ki he 'apiakó pea mo e founga hono fakahuu ha tohi kole hū.
3. Taunilouti 'a e 'uuni fakamatala kau ki he Ta'u Kamata (Prep) mei he [Lēsisita ki he Ta’u Kamatá (Prep)](https://www.vic.gov.au/enrolling-foundation-prep)  (ma’u atu kamata mei he ‘aho 24 ‘o ‘Epeleli 2023).
4. Fakahū ‘a e tohi kole hū ki he Ta’u Kamatá (Foundation) ’o 'oua ‘e tōmui ange he 'aho Falaite 28 'o Siulai 2023.
5. 'E fakahā atu kiate koe 'a e ola ho'o tohi kole hū 'o 'ikai ke tōmui ange he 'aho Falaite 11 'o 'Akosi 2023. Kapau te ke ma'u ha tohi 'oku 'oatu ai ha faingamalie ke hū ki ha 'apiako, 'oku totonu ké ke fai ha tali 'io ki ai 'o 'oua ‘e tōmui ange he 'aho Falaite 25 'o 'Akosi 2023.
6. Kau atu ki he ngaahi taimi fakafeangai mo e ma’u ‘o e ngaahi fakamatala felāve'i mo e lesisita kole hū lolotonga e Teemi hono 4 'o e 2023.
7. 'E kamata e Ta'u Kamata (Foundation) ho'o fānaú mei he 'aho Tūsite 30 'o Sanuali 2024.

### 'E anga fēfē ha'aku 'ilo'i 'eku 'apiako fakakoló?

Kumi ki ho'o 'apiako fakakoló 'i he uepisaiti ko e Find my School 'aki ho'o muimui ki he ngaahi fakahinohino 'oku hā atu 'i laló:

1. Hū ki he peesi [findmyschool.vic.gov.au](http://www.findmyschool.vic.gov.au/)'i ho'o 'initanetí.
2. Kamata 'aki hono fakahū ho tu'asila 'api nofo'anga totonú 'i he ‘Enter your address to get started’.
3. Fili 'a e 2024 mei he 'Ta'u Lesisita Kole Hū' (Enrolment year). Fakatokanga'i: ko e ngaahi feitu’u (zones) fakaako ki he 2024 'e toki ma'u ia ki he konga kimui 'o e Teemi 1, 2023.
4. Fili 'a e lēvolo Lautohi si'í (Primary) mei he ‘Fa'ahinga 'Apiako’ pe ‘School type’.

'E 'asi atu leva 'i he mapé ho tu'asilá, mo ho 'apiako fakakoló pea 'i he tafa'aki to'ohemá 'a e fakaikiiki ki he ngaahi fika fetu'utaki 'o e 'apiakó. Kapau te ke toe vakai hifo ki lalo he peesí, 'oku hā ai mo e ngaahi 'apiako 'e nima ‘oku ofi taha ki ho tu'asilá.

'E toe lava foki ké ke fekumi ki ha 'apiako 'aki hono ngāue'aki e hingoa 'o e 'apiakó 'i he ‘Search for school’.

### 'E lava nai ke kole hū 'a 'eku fānaú ki ha 'apiako lautohi si'i 'a e pule'anga 'a ia 'oku 'ikai ko ha'aku 'apiako fakakolo?

'Io, te ke lava 'o kole hū ki ha ngaahi 'apiako kehe ia mei ho 'apiako fakakoló. 'E fakakaukau'i 'e he 'apiakó 'a ho'o tohi kole hū 'o fakatatau ki he Tu'utu'uni ki he Anga 'o e Vahevahe 'o e Kole Hū pea mo e tu’unga 'oku 'atā. Te ke lava 'o ma'u e ngaahi fakamatala 'o e founga hono fakahokohoko e ngaahi tohi kole 'i he [peesi](https://www.vic.gov.au/how-choose-school-and-enrol) Enrolling in school.

**Ko e hā leva e me'a 'e hoko kapau te u ma'u ha tohi 'o fakahā mai 'oku 'ikai tali 'a 'eku tohi kole hū?**

'Oku totonu ké ke tohi kole ke hū ho'o fānaú ki ha 'apiako kehe. 'Oku fakapapau'i 'e ma'u ha tu'unga ma’a ho'o fānaú 'i he 'apiako fakakoló. Ko e 'apiako fakakolo 'a ho'o fānaú 'oku fili'i pau ia 'o makatu'unga 'i honau tu'asila 'api nofo'anga ma'ú. 'Alu ki he [Find my School](https://www.findmyschool.vic.gov.au/) ke ma'u e 'apiako fakakolo ho'o fānaú. Ko e peesi [Enrolling in school](https://www.vic.gov.au/how-choose-school-and-enrol) 'oku lava tokoni atu kiate koe ke fakapapau'i e tu'asila ho'o fānaú ki he'ene lesisita huú.

'Oku ke toe lava foki 'o fakahū ha tohi tangi ki he tu'utu'uní. Ko e peesi [Enrolling in Foundation (Prep)](https://www.vic.gov.au/enrolling-foundation-prep) 'oku 'i ai ha fakamatala ki he founga hono fakahū ha tohi tangi ki ha tu'utu'uni kau ki he ola 'o ha tohi kole hū.

### Ko e hā e me'a 'e hoko kapau te u tomui ki he ngaahi 'aho 'oku ngata ai e kole hū?

Te ke lava ke lesisita hū ma'a ho'o fānaú ki he Ta'u Kamata (Foundation) 'i he ta'u fakaako 2024 'i ha taimi pē kamata mei he Teemi 2 'o e 2023.

Neongo hono kole atu ke fakahū 'a e tohi kole hū 'o ngata mei he 'aho Falaite 28 'o Siulai 2023, ko e ngaahi tohi kole hū he 'osi e 'aho ko 'ení 'e kei tali pe mei he ngaahi fāmilí na'a nau ‘ikai ma’u e ngaahi taimi tepile kole hū, nau hiki ki ha tu’asila ‘api nofo’anga ma’u kehe pe hiki fo’ou mai ki Vikatolia.

Ko e ngaahi tohi kole hū na’e fakahū mai kimui he ‘aho 28 ‘o Siulai 2023 ‘e vakai’i ia 'e he 'apiakoó 'i hono ma'ú, 'o fakatatau ki he Tu'utu'uni 'a e pule'angá ki hono Vahevahe 'o e ngaahi Kole Hū.

### Te u ma'u nai mei fē ha toe fakamatala lahi ange kau ki he lesisita hū ki he 'apiako lautohi si'í?

'E lava ké ke faka'eke'eke ki ho'o 'apiako fakakolo lautohi si'í ki ha toe fakamatala ange ki he founga lesisita ki he Ta'u Kamatá.

'I he kamata 'o e Teemi 2, 2023 te ke lava 'o ma'u ha 'uuni fakamatala kau ki he founga lesisita ki he Ta'u Kamatá 'i he peesi ko e [Enrolling in Foundation (Prep)](https://www.vic.gov.au/enrolling-foundation-prep) 'i he uepisaiti Kamata'anga 'o e Akó.

Kapau 'oku ke fiema'u tokoni ki hano liliu ki ho'o lea fakafonuá 'a e 'uuni fakamatalá, kātaki 'o talanoa ki ho'o 'apiako fakakoló ke ma'u ha tokoni mei ai.

### Ko hai te u fetu'utaki ki ai ke ma'u ha tokoni?

Ko e Tokotaha Fokotu’utu’u Ngāue ki he Fakafeangaí, 'Ofisa Failesisitá pe Pule Ako 'o e lautohi si'i 'oku ke fiema'u ke tohi kole ki aí 'oku nau malava ke tokoni atu kiate koe 'i ha'o ngaahi fehu'i kau ki he founga lesisita hū.

### Ngaahi fakafehokotaki ‘initaneti 'aonga

Kātaki vakai ki mui heni ki ha ngaahi fakafehokotaki ‘initaneti ‘aonga 'a ia 'oku lava ke mātu'aki tokoni atu kiate koe 'i he kamata hū 'a ho'o fānaú ki he lautohi si'í 'i he 2024:

Fekumi ki ho'o 'Apiakó ‘i he – [findmyschool.vic.gov.au](http://www.findmyschool.vic.gov.au/)

Fakamatala ki he ngaahi vāhenga (zones) faka'apiako – [vic.gov.au/school-zones](http://www.vic.gov.au/school-zones)

Lesisita 'i he Ta'u Kamatá (Prep) – [vic.gov.au/enrolling-foundation-prep](https://www.vic.gov.au/enrolling-foundation-prep)

Lesisita hū ki he 'apiakó ‘i he – [vic.gov.au/how-choose-school-and-enrol](https://www.vic.gov.au/how-choose-school-and-enrol)

Kau faingata'a'ia fakasinóo pea mo e ako fakakau kātoá – [vic.gov.au/disability-and-inclusive-education](https://www.vic.gov.au/disability-and-inclusive-education)

Ngaahi fika fetu'utaki ki he ngaahi 'ofisi fakavahe lalahi – [vic.gov.au/office-locations-department-education-and-training](https://www.vic.gov.au/office-locations-department-education-and-training)

# Taimi tepile ki he 2023-24

|  |  |
| --- | --- |
| **Ngaahi 'Aho he 2023** | **Ngaahi Me’a ‘e Hokó** |
|
| Teemi 2: Mōnite 24 'Epeleli 2023 – Falaite 23 Sune 2023 | |
| Teemi 1 mo e 2, 2023 | Fai 'e he ngaahi lautohi si'í ha taki mamata, ngaahi fakataha'anga ke tufa ngaahi fakamatalá pea mo ha ngaahi ngāue kehe ma'a e ngaahi famili 'oku fiema'u ke lesisita 'enau fānaú ki he Ta'u Kamata (Prep) 'i he 2024. |
| 'I he kamata'anga 'o e Teemi 2, 2023 | Lava mamata'i laivi e ngaahi vähenga faka'apiako (School zones) ki he ta'u fakaako 2024 'i he [findmyschool.vic.gov.au](http://www.findmyschool.vic.gov.au/)  Ngaahi mātu'a/tauhi fānau ke nau hū ki he [findmyschool.vic.gov.au](http://www.findmyschool.vic.gov.au/) ke 'ilo'i 'enau 'apiako kuo faka'ilonga'i mai ki honau feitu'u ki he 2024.  Ko e 'Uuni Fakamatala ki he Lesisita ma'a e Ngaahi Mātu'a/Tauhi Fänau 'oku ma'u ia ke hiki mai mei he [Enrolling in Foundation (Prep)](https://www.vic.gov.au/enrolling-foundation-prep). |
| Mei he Uike 1, Teemi 2 2023 | 'E lava 'e he ngaahi ako lautohi si'i ke tufotufa 'a e 'Uuni Fakamatala ki he Lesisita ki he ngaahi fämili 'oku nau 'amanaki kole hū pea mo e komiuniti 'o e 'apiako. |
| Mei he Uike 1, Teemi 2, 2023 | **Ava ke tali ngaahi tohi kole hū** – ngaahi mātu'a/tauhi fānau lava ke fakahū 'enau tohi kole kuo 'osi fakafonu kakato ki ha 'apiako lautohi si'i 'a e pule'anga kamata mei he 'aho ni. |
| Teemi 3: Monite 10 Siulai 2023 – Falaite 15 Sepitema 2023 | |
| 'Osi ki he 'aho Falaite 28 Siulai 2023 | **Täpuni ngaahi tohi kole hū** – ngaahi mātu'a/tauhi fānau ke fakahū 'enau ngaahi tohi kole hū fakafonu kakato ki ha 'apiako lautohi si'i 'a e pule'anga 'o 'osi ki he 'aho ni. |
| 'Osi ki he 'aho Falaite 11 'Akosi 2023 | Fakahäā 'i ha tohi 'e he ngaahi 'apiako Lautohi Si'i ki he ngaahi mātu'a/tauhi fānau 'a e ola 'o 'enau tohi kole hū ki he Ta'u Kamata (Prep) 'o fakatatau ki he Fakahokohoko 'o e Vahevahe 'o e kole hü 'i he malumalu 'o e Tu'utu'uni 'a e potungäue ki he anga hono vahevahe. 'Oku lava ke kau heni ha tohi 'o fakapapau'i e tali 'o e tohi kole lesisitá, ha tohi 'o fakapapau'i hono tali ke hū maí, pe ko ha tohi ke fakahā ai 'oku 'ikai tali 'a e kole hū.  Ngaahi mātu'a/tauhi fānau 'oku nau ma'u ha tohi 'ikai tali e kole hū te nau lava ke kamata fakahū ha ngaahi tohi tangi ki he 'apiako lautohi si'i 'oku nau loto ki aí. |
| 'Osi ki he 'aho Falaite 25 'Akosi 2023 | Ngaahi mātu'a/tauhi fänau na'a nau ma'u 'a e tali 'io mei he 'apiako ke nau fakahā 'oku nau tali lelei ke hū 'o 'oua tōmui ange he 'aho ko 'eni. |
| 'Osi ki he 'aho Falaite 25 'Akosi 2023 | **'Aho tāpuni** ki he ngaahi mātu'a/tauhi fānau ke fakahū ha tohi tangi felāve'i mo e 'ikai tali ke hū ki he 'apiako lautohi si'i 'oku nau loto ki aí. |
| 'Osi ki he 'aho Falaite 15 Sepitema 2023 | Ko e ngaahi 'apiako lautohi si'í ke nau fakahā 'i ha tohi ki he kotoa e ngaahi mātu'a/tauhi fānau kau ki he ola 'o 'enau tohi tangi 'o 'oua tomui ange he 'aho ko 'eni. |
| Teemi 4: Mōnite 2 'Okatopa 2023 – Pulelulu 20 Tīsema 2023 | |
| Lolotonga 'o e Teemi 4, 2023 | Fai 'e he ngaahi 'apiako lautohi si'í ha ngaahi fakataha ako ngäue. |
| 'Osi ki he Falaite 20 'Okatopa 2023 | **'Aho tāpuni** ki he ngaahi mātu'a/tauhi fānau ke nau fakahū ha tohi tangi (non-placement appeal) ki he Talēkita Fakavahe totonú, 'i he taimi kuo 'ikai tali 'ai enau tohi tangí ki he 'apiako lautohi si'i 'oku nau loto ki aí. |
| 'Osi ki he Falaite 17 Novema 2023 | Ngaahi Vāhenga Lalahi ke nau fakahā 'i ha tohi ki he kotoa 'o e ngaahi mātu'a/tauhi fānau 'a e ola 'o 'enau tohi tangí ki he Talēkita Fakavahé 'o 'oua tomui ange 'i he 'aho ko 'eni. 'Oku 'uhinga pë eni ki he ngaahi tohi tangi na'e ma'u 'o 'a'u ki he 'aho tāpuni ko e Falaite 20 'Okatopa 2023. |